โคราชรับบริจาค 58 ล้าน ช่วยแล้วคนเจ็บ-เสียชีวิต 9.1 ล้านบาท
วันนี้ (13 ก.พ.2563) พล.ร.อ.ปวิตร รุจิเทศ ผู้อำนวยการศูนย์อำนวยการใหญ่จิตอาสาพระราชทาน เป็นผู้แทนพระองค์ เป็นประธานในพิธีทำบุญในงาน รวมดวงใจก้าวไปด้วยกันเนื่องในโอกาสที่ศูนย์การค้าเทอร์มินอล 21 นครราชสีมา กลับมาเปิดให้บริการอีกครั้ง เพื่อสร้างขวัญและกำลังใจให้กับร้านค้าผู้ใช้บริการกิจกรรมวันนี้ เริ่มด้วยพิธีตักบาตรข้าวสารอาหารแห้งพระภิกษุ 219 รูป สวดนพเคราะห์ โดยมีพระเทพสีมาภรณ์ เจ้าคณะจังหวัดนครราชสีมา เป็นประธานฝ่ายสงฆ์ และมีพิธีบายศรีสู่ขวัญ โดยมีตัวแทนจากหน่วยงานภาครัฐ ภาคเอกชน และประชาชนทั่วไปร่วมพิธีเป็นจำนวนมากผู้สื่อข่าวรายงานว่า บรรยากาศหน้าศูนย์การค้าเทอร์มินอล 21 เนืองแน่นไปด้วยผู้ประกอบการรายย่อยที่ออกมาตั้งโรงทาน เพื่อบริการประชาชนที่จะเดินทางมาใช้บริการนายชัชวาล วงศ์จร ประธานหอการค้าจังหวัดนครราชสีมา เปิดเผยว่า การดูแลและเยียวยาผู้ประกอบการรายย่อย ผู้บริหารศูนย์การค้าเทอร์มินอล 21 ได้งดเว้นการเก็บค่าเช่า ค่าบริการ และค่าสาธารณูปโภคทั้งหมดของเดือนกุมภาพันธ์ ส่วนการเยียวยาของหอการค้าจังหวัดนครราชสีมา ขณะนี้อยู่ระหว่างประสานผู้ให้บริการทางการเงินให้งดเว้นดอกเบี้ยเงินกู้สำหรับยอดบริจาคเงินช่วยเหลือครอบครัวเสียชีวิตและบาดเจ็บ ผ่านบัญชีช่วยเหลือผู้ประสบเหตุเทอมินอล 21 โดยจังหวัดนครราชสีมา ล่าสุดเวลา 08.00 น. ได้ 58 ล้านบาท จ่ายเงินเยียวยาเบื้องต้นสำหรับครอบครัวผู้เสียชีวิตแล้ว 23 คน คนละ 300000 บาท 6900000 บาท ผู้บาดเจ็บที่พักรักษาตัวอยู่ที่โรงพยาบาล คนละ 100000 บาท 22 คน รวม 2200000 บาท รวมยอดใช้จ่ายแล้ว 9100000 บาท และเหลือเงินในบัญชีกว่า 49 ล้านบาท โดยผู้ว่าราชการจังหวัดจะนำเรื่องเข้าสู่ที่ประชุม เพื่อพิจารณาจ่ายเงินเยียวยาให้กับผู้ประสบเหตุเพิ่มเติมอีกครั้ง
พล.ร.อ.ปวิตร รุจิเทศ เป็นผู้แทนพระองค์ เป็นประธานในพิธีทำบุญงานรวมดวงใจก้าวไปด้วยกัน เนื่องในโอกาสที่ศูนย์การค้าเทอร์มินอล 21 นครราชสีมา กลับมาเปิดให้บริการอีกครั้ง
กราดยิงโคราช,กราดยิง